**Obrazloženje proračuna 2024.**

**Ukupni prihodi Općine Nova Bukovica za 2024. godinu planirani su u iznosu od 5.153.500,00 eura**

**Prihodi od poslovanja**

Prihodi od poslovanja Općine Nova Bukovica za 2024. godinu planirani su u iznosu od 5.047.700,00 eura, a čine ih:

1.Prihodi od poreza planirani u iznosu od 276.500,00 eura, od toga porez i prirez na dohodak 250.000,00 eura,  porez na korištenje javnih površina 1.000,00 eura, porez na promet nekretnina 23.500,00 eura, porezi na potrošnju 2.000,00 eura

2.Pomoći iz inozemstva (darovnice) i od subjekata unutar općeg proračuna planirane u iznosu od 3.855.000,00 eura, od toga pomoći iz državnog proračuna temeljem prijenosa sredstava EU 3.000.000,00 eura (Multifunkcionalni centar za posjetitelje), fiskalna održivost dječjih vrtića 90.000,00 eura, pomoći fiskalna izravnanja 420.000,00 eura, kapitalne pomoći iz državnog proračuna 335.000,00 eura, Sredstva za javne radove 10.000,00 eura.

3.Prihodi od imovine planirani u iznosu od 471.540,00 eura, od toga prihodi od financijske imovine 100,00 eura i prihodi od nefinancijske imovine 471.440,00 eura (naknade za koncesije, zakup poljoprivrednog zemljišta, zakup poslovnih prostora i mjesnih domova i ostali prihodi od nefinancijske imovine)

4.Prihodi od upravnih i administrativnih pristojbi, pristojbi po posebnim propisima i naknada planirani u iznosu od 444.460,00  eura, od toga upravne i administrativne pristojbe 20,00 eura, prihodi po posebnim propisima 368.140,00 eura (vodni doprinos, doprinosi za šume, uplate roditelja za dječji vrtić,povrat stipendije i grobne naknade), komunalni doprinosi i naknade  76.300,00 eura

5.Kazne, upravne mjere i ostali prihodi planirani u iznosu od 200,00 eura za ostale nespomenute kazne

**Prihodi od prodaje nefinancijske imovine**

Prihodi od prodaje nefinancijske imovine planirani u iznosu od 100.000,00 eura za prihodi od prodaje plinske meže

**Primici od financijske imovine i zaduživanja**

Primici od zaduživanja planirani su u iznosu od 5.800,00 eura za primljene kredite i zajmove od kreditnih  i ostalih financijskih institucija izvan javnog sektora

**Ukupni rashodi i izdaci Općine Nova Bukovica za 2024. godinu planirani su u iznosu od 5.153.500,00 eura**

**Rashodi poslovanja**

Rashodi poslovanja Općine Nova Bukovica za 2024. godinu planirani su u iznosu od 1.211.870,00 eura, a čine ih:

1. Rashodi za zaposlene planirani u iznosu od 303.340,00 eura, od toga Rashodi za zaposlene u dječjem vrtiću 90.000 eura, plaće za zaposlene 169.000,00 eura, rashodi za zaposlene  25.340,00 eura i doprinosi na plaće 19.000,00 eura

2. Materijalni rashodi planirani u iznosu od 650.135,00 eura, od toga materijalni rashodi za dječji vrtić 90.000,00 eura, naknade troškova zaposlenima 13.600,00 eura (dnevnice, naknade za prijevoz na posao i s posla, seminari i stručna usavršavanja, korištenje privatnog automobila), rashodi za materijal i energiju 218.770,00 eura (električna energija, plin, gorivo, materijal i dijelovi za tekuće i investicijsko održavanje građevinskih objekata, opreme, uređenje poljskih puteva, kupnja klupa oko dječjih igrališta i kod domova, uređenje groblja Miljevci – živa ograda oko groblja, Nova Bukovica – inventar i kuhinja u mrtvačnici, parking, Dobrović - živa ograda oko groblja, Bjelkovac - živa ograda oko groblja, popravak cesta, 2 autobusna stajališta u Miljevcima, opremanje mjesnih domova – Dobrović - hladnjak i klima, Bjelkovac i Gornje Viljevo – hladnjak), rashodi za usluge 278.375,00 eura (usluge telefona, poštarina,linijski prijevoz putnika, održavanje građevinskih objekata, postrojenja i opreme, krčenje zapuštenih površina i čišćenje kanala, voda, smeće, deratizacija, higijeničarska služba i sklonište za životinje, mala škola, usluge odvjetnika, geodetsko katastarske usluge, održavanje i korištenje računovodstvenih programa, raspolaganje poljoprivrednim zemljištem, civilna zašita računalne usluge, usluge čišćenja i sl.) naknade troškova osobama izvan radnog odnosa 500,00 eura, ostali rashodi poslovanja 48.890,00 eura (naknade vijećnicima i komisijama, vijeće srpske nacionalne manjine, premije osiguranja, reprezentacija i dan općine, članarine, razne pristojbe i naknade)

3. Financijski rashodi planirani u iznosu od 22.520,00 eura, od toga financijski rashodi za dječji vrtić 10.000,00 eura, kamate za primljene kredite i zajmove 10.620,00 eura i ostali financijski rashodi 1.900,00 eura (usluge banke i platnog prometa te zatezne kamate)

4. Subvencije planirane u iznosu od 12.500,00  eura za sufinanciranje privatnog vrtića do otvaranja vlastitog i trgovačkog društva Elkomnet

5. Pomoći dane u inozemstvo planirano u iznosu od 720,00 eura za sufinanciranje vrtića u vlasništvu druge JLS do otvaranja vlastitog

6. Naknade građanima i kućanstvima na temelju osiguranja i druge naknade planirane u iznosu od 46.690,00 eura (pomoć obiteljima i kućanstvima, uskrsnice i božićnice za umirovljenike i korisnike ZMN, udruge s invaliditetom, stipendije, naknade za novorođenčad, troškovi stanovanja djece u domovima, nabava radnih bilježnica, darovi za sv. Nikolu i dr.)

7. Ostali rashodi planirani u iznosu od 175.965,00 eura, od toga tekuće donacije 149.465,00 eura (vjerskim zajednicama za obnovu crkve, udrugama, političkim strankama, nagrade učenicima OŠ, veleučilište u Virovitici, arheološko nalazište, HGSS, crveni križ, LAG Marinianis, učenička zadruga Bukvica) i kapitalne pomoći 26.500,00 eura za sufinanciranje izgradnje kanalizacije

**Rashodi za nabavu nefinancijske imovine planiranu u iznosu od 3.841.630,00 eura**

Rashodi za nabavu proizvedene dugotrajne imovine planirani su u iznosu od 3.841.630,00eura, od toga za građevinske objekte 3.791.630,00 eura (uređenje kuhinje u domu u Novoj Bukovici, uređenje potkrovlja u domu u Breziku, završetak započetih radova na domu u Donjoj Bukovici, Ograda kod Hrvatsko Slovačkog doma u Miljevcima, Unutarnje uređenje doma u Bukovačkom Antunovcu, Multifunkcionalni centar za posjetitelje financiran sredstvima EU u 100% iznosu, kupnja nekretnine za potrebe vlastitog pogona i izgradnja spremišta za komunalnu opremu, Izgradnja nogostupa u Novoj Bukovici i Miljevcima, pješačko-biciklističke staze od N. Bukovice do Miljevaca-1. faza, PRŠI), postrojenja i oprema 15.000,00 eura – za vrtić i urede,  i prijevozna sredstva 35.000,00 eura (kupnja kombi vozila za potrebe prijevoza članova udruga).